Държавен вестник, бр. 31, 2012 г., стр. 53

БРОЙ  31	
Д Ъ Р Ж А В Е Н  В Е С Т Н И К 	
СТР.  53  
(2) Правата, придобити със заповедта по 
чл. 54, се отнемат за срок от 6 месеца, когато 
се установи, че лицата по чл. 51 и 52 са до-
пускали системни нарушения по отношение 
на воденето на записи относно присъствието 
на обучаемите, както и когато се установят 
други системни нарушения на изискванията на 
одобрената програма и правилата, установени 
в тази наредба.
Чл. 56. (1) Присъствието и оценките на 
участниците в курсовете за специална и до-
пълнителна подготовка, за придобиване на 
квалификация по професии за морското и 
речното корабоплаване и подготвителните 
курсове за придобиване на правоспособност 
се отразяват в присъствен дневник – част от 
системата за управление на качеството на 
обучаващата институция, който съдържа най-
малко информацията по приложение № 11.
(2) Присъствието на участниците в кур-
совете се документира за всеки учебен час 
отделно чрез запис в дневника по ал. 1 до 
десетата минута за всеки час.
(3) Участник в курс, отсъствал повече от 
10 % от общото времетраене на курса, не се 
допуска до изпит.
Чл. 57. Практическото обучение за из-
вършване на маневри с влекачи се извършва 
по програма, одобрена от ИА „МА“, и се 
осъществява от правоспособни капитани на 
влекачи със стаж най-малко 5 години.
Чл. 58. (1) Изпълнителна агенция „Морска 
администрация“ ежегодно извършва планови и 
извънредни проверки за оценка на съответстви-
ето и изготвя независима оценка на учебните 
заведения и центрове, предоставящи морско 
образование, обучение и квалификация, по 
отношение изпълнението на критериите, по-
сочени в чл. 51, 52, 60 и 61.
(2) Резултатите от проверките по ал. 1 
се отразяват в протокол, копие от който 
се предоставя на обучаващата институция. 
Протоколът се публикува на електронната 
страница на ИА „МА“.
(3) При установяване на несъответствия 
с изискванията на тази наредба същите се 
вписват в протокола и ИА „МА“ определя 
мерки и срок за отстраняването им и извършва 
повторна проверка.
(4) При неотстраняване на несъответстви-
ята в срока по ал. 3 ИА „МА“ не издава сви-
детелства за правоспособност, за специална 
или допълнителна подготовка на обучаемите, 
като писмено уведомява обучаващата ин-
ституция за отказа. Изпълнителна агенция 
„Морска администрация“ отбелязва в списъка 
по чл. 52, ал. 3 прекратяване провеждането 
на дадения курс.
(5) Въз основа на констатациите в прото-
кола по ал. 2 се изготвя независима оценка 
по ал. 1.
Раздел II
Учебно-материална база на морските и реч­
ните учебни заведения и центрове
Чл. 59. (1) Учебно-материалната база се 
осигурява съобразно учебните програми с 
цел постигане на знания, навици и умения 
по дисциплини, професии и специалности, 
за които учебните заведения и центрове про-
веждат обучение.
(2) Учебно-материалната база е необходимо 
да отговаря на изискванията за безопасност и 
здраве при работа съгласно изискванията на 
Закона за здравословни и безопасни условия 
на труд и подзаконовите нормативни актове, 
издадени по прилагането му.
(3) Морските и речните учебни заведения 
и центрове за професионално обучение и 
квалификация за осигуряване на качествено 
и пълноценно провеждане на учебния процес 
трябва да притежават собствена или наета 
учебно-материална база по съответните дис-
циплини, в която са включени:
1. помощни методически материали, учеб-
на, техническа и специализирана литература;
2. нагледни методически материали;
3. аудио-визуални средства;
4. образци и макети на изучаваната техника 
и апаратура;
5. контролно-измервателна апаратура;
6. лицензирани програмни продукти, оси-
гуряващи тематично обучение;
7. сертифицирани и одобрени тренажори и 
симулатори, демонстриращи или отработващи, 
частично или пълно, определени режими, 
ситуации, процедури, действия или функци-
онални особености;
8. учебни полигони за провеждане на 
практически занятия.
(4) Изискваната учебно-материална база 
по ал. 3 трябва да е съобразена с нормите в 
съответния моделен курс на Международната 
морска организация, националните стандарти 
за компетентност и одобрените от ИА „МА“ 
учебни програми. 
Чл. 60. За провеждане на одобрено обуче-
ние за придобиване на квалификация, както 
и за допълнителна и специална подготовка 
морските и речните учебни заведения и цен-
трове се оборудват с учебни зали, кабинети, 
полигони и лаборатории, които отговарят на 
следните изисквания:
1. учебното място за всеки обучаем да е в 
съответствие с приложимите норми;
2. да са оборудвани с необходимите по-
мощни учебни технически средства: черна/
бяла дъска, екран, апарат за проектиране, 
учебно-методически табла, компютри, мул-
тимедии и др.;
3. да са спазени установените норми за 
използване на компютърна техника, когато 
учебната зала е компютърен клас;